钦定古今图书集成/历象汇编/乾象典/第003卷 > 历象图说 > 水星本天加减图说
## 钦定古今图书集成/历象汇编/乾象典/第003卷 > 历象图说 > 水星本天加减图说

其理与各曜同。从本天心出直线指其实度，从地心出直线指其视度，较其大小，则加减之理自明。此加减之数，古法谓之盈缩迟疾差，新法谓之第一加减均数是也。又水星本天不为整圆而为撱圆，前此未有言之者。太西穆尼阁始以心行推测，洵创获矣。但疑为纵长形，尚与天道未密。今以小轮上三倍之行推定，实为横阔撱圆云。